અખબારનગર સર્કલ શહેરના સૌથી વ્યસ્ત સર્કલ પૈકીનું એક છે. અત્યાર સુધી અખબારનગર સર્કલ સાવ ઉપેક્ષિત હાલતમાં હતું. PM નરેન્દ્ર મોદી તેમની અમદાવાદની મુલાકાત દરમિયાન આ રૂટ પરથી પસાર થશે તેવી ગણતરીના આધારે તેણે રાતોરાત નવાં રંગરૂપ આપવામાં આવ્યા હતાં. જે માટે રાતોરાત ડામર લાવીને સત્તાવાળાઓએ ખાડા પૂરી દીધા હતા. સર્કલને નવી રેલિંગ, રંગરોગાન, હાઈમાસ્ટ વગેરેથી અપટુડેટ કરી દીધું હતું અને નવા પેવર બ્લોક લગાડી દેવાયા હતા. ચાર દિવસમાં કિટલી ઊભી કરાઈ હતી.